Schönberger-Laumann 1892
Schönberger-Laumann 1892, Šėnbergerio-Laumano pistoletas – 1892 m. austro Jozefo Laumano (Joseph Laumann) išrastas savitaisis pistoletas. Tai pirmas savitaisis pistoletas pasaulyje. Pistoletas užpatentuotas 1892 m., patentas priklausė kompanijai Osterreichische Waffenfabrik Gesellschaft (Šteiras, Austrija). Pradėtas gaminti 1892 m. Pistoletas nebuvo komerciškai sėkmingas. 1894 m. jį pakeitė Manlicherio pistoletas, kuris buvo žymiai sėkmingesnis. Pistoleto konstrukcija panaši į Bergmann 1896 pistoleto. Naudoti 7,8×19 mm šoviniai su apvalkalinėmis kulkomis. Pistoletas užtaisinėtas šoviniais apkabose. Šie šoviniai vadinti ir 8 mm Schönberger.